ΓΡΑΠΤΗ ΕΡΩΤΗΣΗ E-1059/00

υποβολή: Mara Sornosa Martnez (PSE) προς την Επιτροπή

(4 Απριλίου 2000)

Θέμα: Διοχέτευση των χειμάρρων Poyo, Torrente, Chiva και Pozalet (Βαλένθια)

Εγκρίθηκε μόλις η πρώτη φάση του έργου διοχέτευσης χειμάρρων, μήκους 42 χιλιομέτρων, στοδρογραφικό δίκτυο της χαράδρας Chiva. Το εν λόγω έργο αφορά στη διεύρυνση και εμβάθυνση της κοίτης του ποταμού, στην εκτροπή του ρου του και σε διάφορες επιχωματώσεις, καθώς και στην διοχέτευση παραποτάμων προς την κυρίως κοίτη του ποταμού. Καίτοι οι αρχές ενέκριναν τηνποχρεωτική μελέτη περιβαλλοντικών επιπτώσεων, η σχετική δήλωση της Γενικής Διεύθυνσης Ποιότητας του Περιβάλλοντος, με ημερομηνία 15 Μαρτίου, περιελάμβανε τρισέλιδο παράρτημα στο οποίο καθορίζονται οι όροι που πρέπει να πληροί το έργο και οι οποίοι δεν έχουν ακόμη γνωστοποιηθεί. Διάφορες ενώσεις και φορείς, μεταξύ των οποίων η Ισπανική Ένωση Λιμνολογίας, η Αγρο-Περιβαλλοντική Δράση, η SEO-Birdlife και η Πλατφόρμα για μια Πράσινη Ρεματιά, έχουν καταγγείλει τις σοβαρές συνέπειες αυτού του έργου για τα ποτάμια και λιμναία οικοσυστήματα. Επιπλέον το έργο, εκτός από τηνποβάθμιση του τοπίου, θα επιβαρύνει το περιβάλλον με διάφορους άλλους τρόπους, όπως λ.χ. την οριστική καταστροφή της χλωρίδας που ευδοκιμεί σήμερα στην κοίτη και τις όχθες του ποταμού, καθώς και του φυτικού είδους 'mates' που φύεται στην περιοχή όπου ο ποταμός χύνεται στη λίμνη, καταστρέφοντας έτσι τους φυσικούς οικοτόπους που προσφέρουν καταφύγιο σε μια σειρά προστατευόμενων ειδών, ιδίως πτηνών. Επιπροσθέτως, θα έχει ως αποτέλεσμα την ανάδευση των τοξικών ουσιών που έχουν επικαθήσει στον πυθμένα του ποταμού και τη δημιουργία μεγαλύτερου ιζήματος (καθώς το νερό θα αρχίσει να κυκλοφορεί με μεγαλύτερη ταχύτητα και λόγω της αύξησης της επιφάνειας της λεκάνης απορροής) το οποίο θα καταλήξει στην Albufera συμβάλλοντας αναπόφευκτα στην ταχύτερη πρόσχωση της λίμνης που χαίρειψηλού επιπέδου προστασίας χάρις στους κανονισμούς που διέπουν το εν λόγω Φυσικό Πάρκο.

Εξάλλου, εάν επαληθευθούν όλα αυτά, το έργο διοχέτευσης των χειμάρρων θα είναι αντίθετο πρός την εθνική και περιφερειακή νομοθεσία και θα συνιστά παραβίαση της οδηγίας 79/409/ΕΟΚ(1) σχετικά με την προστασία των αγρίων πτηνών (βάσει της οποίας η Albufera έχει χαρακτηρισθεί ειδική ζώνη προστασίας των πτηνών) και της οδηγίας 92/43/ΕΟΚ(2) σχετικά με την προστασία των φυσικών οικοτόπων και της άγριας πανίδας και χλωρίδας (βάσει της οποίας η Ισπανία έχει συμπεριλάβει το φυσικό πάρκο, ως προστατευόμενη περιοχή, στο δίκτυο Natura 2000).

Θα μπορούσε η Επιτροπή να μας ενημερώσει σε ποιο στάδιο βρίσκεται η διαδικασία εξέτασης των καταγγελιών 99/4494, SG(99), A/7586 και 99/4430, SG(99), A/6253, πουπέβαλαν οι περιβαλλοντικές οργανώσεις της Βαλένθια?

Γνωρίζει η Επιτροπή εάν το εν λόγω έργο συγχρηματοδοτείται από την Κοινότητα;

Σκοπεύει να κινήσει τη διαδικασία επί παραβάσει λόγω μη συμμόρφωσης προς την ανωτέρω κοινοτική νομοθεσία;

Δεν νομίζει ότι έχουν επίσης σημειωθεί παρατυπίες και σε ό, τι αφορά τη δήλωση περί περιβαλλοντικών επιπτώσεων, εφόσον μέχρι σήμερα δεν έχουν ικανοποιηθεί οι απαιτήσεις που ορίζονται στο παράρτημά της και δεν έχουν αποτιμηθεί οι βλάβες στα πλέον αξιόλογα τμήματα του Πάρκου;

(1) ΕΕ L 103 της 25.4.1979, σελ. 1.

(2) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(18 Μαΐου 2000)

Η Επιτροπή έλαβε γνώση των όσων αναφέρει το Αξιότιμο Μέλος του Κοινοβουλίου κατόπιν των καταγγελιών 99/4430 και 99/4494, στις οποίες παραπέμπει η γραπτή ερώτηση.

Στο πλαίσιο της διερεύνησης των εν λόγω καταγγελιών, η Επιτροπή απευθύνθηκε επανειλημμένως στις ισπανικές αρχές προκειμένου να της διαβιβάσουν τα σχόλιά τους επί των καταγγελομένων. Μη έχοντας λάβει έγκαιρη απάντηση, η Επιτροπή απέστειλε στην Ισπανία προειδοποιητική επιστολή βάσει του άρθρου 10 (πρώην άρθρο 5) της συνθήκης ΕΚ.

Το έργο τυγχάνει χρηματοδοτήσεως από το Ταμείο Συνοχής (έργο αριθ. 98.11.61.012). Οι ισπανικές αρχές γνωρίζουν ότι η εν λόγω χρηματοδότηση εξαρτάται από την τήρηση της ισχύουσας περιβαλλοντικής κοινοτικής νομοθεσίας.

Μόλις περιέλθει στην Επιτροπή η απάντηση των ισπανικών αρχών (καθώς και η δήλωση περιβαλλοντικών επιπτώσεων), θα προβεί σε ανάλυση της κατάστασης για να εξασφαλίσει την εν προκειμένω τήρηση της κοινοτικής νομοθεσίας.

Ως εκ τούτου, είναι πρόωρη η εκφορά άποψης για την ύπαρξη ή μη παράβασης του κοινοτικού δικαίου.